CELEX: 31984D0270
Language: el
Date: 1984-05-08 00:00:00
Title: 84/270/ΕΟΚ: Απόφαση της Επιτροπής της 8ης Μαΐου 1984 περί εφαρμογής της αναμόρφωσεως των γεωργικών διαρθρώσεων στην Ελλάδα, σύμφωνα με την οδηγία 75/268/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31984D0270

84/270/ΕΟΚ: Απόφαση της Επιτροπής της 8ης Μαΐου 1984 περί εφαρμογής της αναμόρφωσεως των γεωργικών διαρθρώσεων στην Ελλάδα, σύμφωνα με την οδηγία 75/268/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 18/05/1984 σ. 0052 - 0052

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1984  περί εφαρμογής της αναμορφώσεως των γεωργικών διαρθρώσεων στην Ελλάδα, σύμφωνα με την οδηγία 75/268/ΕΟΚ του Συμβουλίου  (Το κείμενο στην ελληνική γλώσσα είναι το μόνο αυθεντικό)  (84/270/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,  Εκτιμώντας:  ότι η ελληνική κυβέρνηση ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, την απόφαση αριθ. 112/83 της Επιτροπής Τιμών και Εισοδημάτων της 3ης Ιουνίου 1983 σχετικά με την έγκριση του προγράμματος οικονομικών ενισχύσεων που χορηγούνται στις ορεινές μειονεκτικές περιοχές για το 1983·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, αφού ληφθεί υπόψη η προαναφερθείσα ανακοίνωση, οι διατάξεις σχετικά με την εφαρμογή της οδηγίας 75/268/ΕΟΚ που ισχύουν στην Ελλάδα εξακολουθούν να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ·  ότι η προαναφερθείσα απόφαση ανταποκρίνεται στους όρους της οδηγίας 75/268/ΕΟΚ·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της οδηγίας 75/268/ΕΟΚ, που ισχύουν στην Ελλάδα, εξακολουθούν να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ, αφού ληφθεί υπόψη η απόφαση αριθ. 112/83 της 3ης Ιουνίου 1983 της Επιτροπής Τιμών και Εισοδημάτων.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 8 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 72 της 15. 3. 1984, σ. 24.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 327 της 24. 11. 1982, σ. 19.